

# ROKIŠKIO RAJONO SAVIVALDYBĖS TARYBA

**SPRENDIMAS**

**DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS 2021 METŲ VEIKLOS IR LĖŠŲ PANAUDOJIMO ATASKAITOS PATVIRTINIMO**

2022 m. sausio 28 d. Nr. TS

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės tarybos 2021 m. liepos 30 d. sprendimu Nr. TS-159 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ patvirtintų Rokiškio rajono savivaldybės smulkaus ir vidutinio verslo plėtros programos nuostatų 3.7.4 punktu, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės smulkaus ir vidutinio verslo plėtros programos 2021 metų veiklos ir lėšų panaudojimo ataskaitą (pridedama).

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Ruželienė

PATVIRTINTA

Rokiškio rajono savivaldybės tarybos

2022 m. sausio 28cd. sprendimu Nr. TS-

# ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS 2021 METŲ VEIKLOS IR LĖŠŲ PANAUDOJIMO ATASKAITA

Smulkios bei vidutinės įmonės turi didelę įtaką rajono ekonomikos vystymuisi. Pastebima tendencija, kad nuo 2015 iki 2021 m. pradžios, rajone vidutiniškai padidėjo veikiančių įmonių skaičius nuo 517 iki 677, t. y. apie 30,9 proc.

Rokiškio rajono savivaldybės tarybos 2021 m. vasario 26 d. sprendimu Nr. TS-24 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ nauja redakcija patvirtinti Rokiškio rajono savivaldybės smulkaus ir vidutinio verslo plėtros programos (toliau – Programa) nuostatai, kurie buvo pakoreguoti ir patvirtinti nauja redakcija Rokiškio rajono savivaldybės tarybos 2021 m. liepos 30 d. tarybos sprendimu Nr. TS-159. Atsižvelgiant į programos vertinimo komisijos pasiūlymus, nuostatų naujoje redakcijoje buvo padaryta keletas pakeitimų dėl lėšų pateiktoms paraiškoms finansuoti tvirtinimo savivaldybės administracijos direktoriaus įsakymu, komisijos narių nešališkumo deklaracijos ir pareiškėjų sutikimo dėl asmens duomenų tikrinimo ir tvarkymo priedų įtraukimo bei skundimo galimybės dėl paramos skyrimo ar neskyrimo pagal Lietuvos Respublikos teisės aktuose nustatytą tvarką.

2021 m. Rokiškio rajono savivaldybės smulkaus ir vidutinio verslo plėtros programos vertinimo komisija nusistatė 2 prioritetines rėmimo sričių kryptis, akcentuojant dėmesį labai mažoms įmonėms, turinčioms iki 10 darbuotojų bei verslo subjektams, nukentėjusiems nuo Covid-19, įrašytiems į VMI skelbiamą aktualų sąrašą. Detali informacija apie programą, remiamas sritis, paraiškos bei pridedamos formos paskelbta Rokiškio rajono savivaldybės internetinėje svetainėje [www.rokiskis.lt](http://www.rokiskis.lt/) skyrelyje Verslininkams / Parama verslui. Informacija apie Rokiškio rajono savivaldybės smulkaus ir vidutinio verslo plėtros programos galimybes buvo viešinama Rokiškio rajono laikraštyje ,,Rokiškio sirena“, taip pat Rokiškio rajono savivaldybės internetinėje svetainėje [www.rokiskis.lt](http://www.rokiskis.lt/) bei facebook paskyroje.

2021 m. Rokiškio rajono savivaldybės smulkaus ir vidutinio verslo plėtros programai Rokiškio rajono savivaldybės taryba skyrė 75000 Eur, panaudota 74965,62 Eur. Tai didžiausia rajono SVV paramai savivaldybės kada nors skirta lėšų suma nuo programos veiklos pradžios. Iš viso surengti 7 programos vertinimo komisijos posėdžiai.

Nuo 2021 m.gegužės 3 d. iki lapkričio 30 d. buvo inicijuoti 4 kvietimai teikti paraiškas paramai gauti bei 2 subsidijos verslo idėjai konkursai. Informacija apie kvietimų teikti paraiškas pradžią buvo skelbiama [www.rokiskis.lt](http://www.rokiskis.lt) svetainėje, savivaldybės facebook paskyroje, laikraštyje „Rokiškio Sirena“, apie kvietimus rašė laikraštis „Gimtasis Rokiškis“. 2021 m. Programos vertinimo komisija svarstė 115 paraiškų. Paramos kreipėsi 86 rajono verslo subjektai ir 3 fiziniai asmenys dėl subsidijos verslo idėjai įgyvendinti. Parama suteikta 93 pateiktoms paraiškoms. Kompensuotas 17 įmonių steigimo mokestis, 13 verslo subjektų informacinių, reklaminių leidinių parengimo ir leidybos išlaidos, 2 verslo subjektų palūkanos už paskolą, 5 - mokymo kursų-seminarų išlaidos, prisidėta prie BC „Spiečius“, kurį administruoja VšĮ Panevėžio verslo konsultacinis centras parengto projekto „Rokiškio verslo aitvarai“ apdovanojimų, kompensuota 24 paraiškų įmonių, pradedančių arba plečiančių veiklą, išlaidas, 1 paraiškai kompensuotos dalyvavimo parodoje išlaidos, 7 paraiškoms – žemės mokestis, 2 paraiškoms naujų darbo vietų sukūrimui, kai įdarbinamas bedarbis, registruotas Užimtumo tarnybos prie Socialinės apsaugos ir darbo ministerijos Rokiškio skyriuje, 8 paraiškoms – patalpų nuomos mokestis, 1 paraiškai – naujų darbo vietų sukūrimui, kompensuojant socialinio draudimo mokestį, 6 paraiškoms – įrangos draudimui dalyvaujant Užimtumo tarnybos prie Socialinės apsaugos ir darbo ministerijos vykdomose programose, verslo planų išlaidos padengtos 3 verslo subjektams, verslo idėjai įgyvendinti subsidijos skirtos 3 pareiškėjams, 8 pateiktoms paraiškoms finansavimas nebuvo suteiktas, nes neatitiko Smulkaus ir vidutinio verslo plėtros programos nuostatų reikalavimų. Parama nebuvo suteikta šiems SVV subjektams: UAB „Šlovė darbui“, UAB „Daimaris“, MB „Kavoliškio sporto klubas“, MB „Taurobilis“, MB „Rokiškio keliai“, MB „Wheel performace“, MB „Verslidėja“ ir UAB „Jonroka“.

Rokiškio rajono savivaldybės inicijuota programa parėmė 69 verslo subjektus: 32 uždarąsias akcines bendroves (2020 m. parama suteikta 30), 1 asmenį (2020 m. – 5 asmenis), vykdantį individualią veiklą, 27 mažąsias bendrijas (2020 m. – 23 mažąsias bendrijas), 2 viešąsias įstaigas, 5 individualias įmones, 2 asociacijas ir 3 fizinius asmenis.

Lietuvos Respublikos specialiųjų tyrimų tarnyba (toliau – STT), vadovaudamasi Korupcijos prevencijos įstatymu ir Korupcijos rizikos analizės atlikimo tvarkos aprašu, patvirtintu Lietuvos Respublikos Vyriausybės 2002 m. spalio 8 d. nutarimu Nr. 1601, atliko korupcijos rizikos analizę paramos smulkiajam ir vidutiniams verslui bei užimtumo didinimo veiklos srityse Rokiškio ir Kupiškio rajonų savivaldybėse. 2021 m. birželio 16 d. korupcijos rizikos analizės išvadoje buvo pateiktos pastabos ir pasiūlymai dėl Rokiškio r. savivaldybės smulkaus ir vidutinio verslo plėtros programos nuostatų. STT pateiktos pastabos ir pasiūlymai buvo svarstyti keliuose Smulkaus ir vidutinio verslo plėtros programos posėdžiuose, kai kuriems iš jų buvo pritarta, atitinkamai koreguojant SVVPP nuostatus.

Remiantis Smulkaus ir vidutinio verslo plėtros programos nuostatų 5.8 punktu, verslo subjekto veiklą, susijusią su skirta finansine parama, 2 metus turi teisę tikrinti Komisija – ne mažiau kaip du Komisijos nariai ir Programos sekretorius, organizuojant patikrą verslo vystymo vietoje. Komisija atsitiktiniu būdu 2021 m. pasirinko patikrai šias įmones, gavusias Programos paramą, pagal nuostatų 4.4.11. kryptį, kuria remiantis, įmonėms, kurios vykdo savo veiklą ne ilgiau nei penkerius metus nuo jų įsteigimo dienos, ir plečiančios savo veiklą, buvo kompensuojamos patalpų remonto išlaidos, įrangos, būtinos veiklai vykdyti ir kt. įsigijimas, išskyrus N1 ir M1 kategorijoms priskirtas transporto priemones, jei tos išlaidos nebuvo ir nėra finansuojamos iš kitų finansavimo šaltinių. Atsitiktine tvarka pasirinktos patikrai UAB „Everena“, UAB „Rytkirta“, UAB „Bajorkasis“, MB „Naša“, UAB „Ermelita“, UAB „Artėjus“, MB „Riksus“. Atlikus jų patikrą vietoje ar remiantis pateiktomis, sąmatoje nurodyto įsigyto ilgalaikio turto nuotraukomis, pažeidimų nustatyta nebuvo.

Rokiškio rajono savivaldybės smulkaus ir vidutinio verslo plėtros programos 2021 m. suteikta parama pagal paramos kryptis:

# Smulkaus ir vidutinio verslo subjektų, gavusių paramą, sąrašas

|  |  |  |  |
| --- | --- | --- | --- |
| **Eil. Nr.** | **Paremtos veiklos** | **Pareiškėjas** | **Paramos dydis iš SB programos****(Eur)** |
| **1.** | **4.4.1.palūkanų kompensavimas smulkaus ir vidutinio verslo subjektui, gavusiam kreditą. Palūkanų kompensavimas vykdomas ne daugiau kaip 50 proc. ir ne ilgiau kaip už 12 mėnesių nuo paraiškos pateikimo dienos.** |
|  | Palūkanų kompensavimas | UAB „Transrada“ | **214,02** |
|  | Palūkanų kompensavimas | IĮ „Hexsol“ | **546,64** |
|  | **IŠ VISO:** | **760,66** |
| **2.** | **4.4.2. naujos darbo vietos\* suk8rimo, 5 kurią įdarbinamas bedarbis, nustatyta tvarka registruotas Užimtumo tarnybos prie socialinės apsaugos ir darbo ministerijos Rokiškio skyriuje, sudarant su juo neterminuotą darbo sutartį ir išlaikant sukurtą darbo vietą ne mažiau kaip vienerius metus, išlaidų smulkaus ir vidutinio verslo subjektui kompensavimas, apmokant iki 6 mėnesių 50 proc. minimalios mėnesinės algos už vieną naują darbo vietą, jei tos naujos darbo vietos kūrimas nebuvo finansuojamas iš Užimtumo tarnybos prie socialinės apsaugos ir darbo ministerijos** |
|  | Darbo užmokesčio kompensavimas | UAB „Edotas“ | **1470,80** |
|  | Naujos darbo vietos įkūrimo išlaidų kompensavimas | I.Raupienės individuali veikla | **1348,20** |
|  | **IŠ VISO:** | **2819,00** |
| **3.** | **4.4.3. įmonės steigimo dokumentų kompensavimas asmenims, registravusiems įmonę ne vėliau kaip prieš 18 mėn. nuo paraiškos pateikimo dienos t.y. pavadinimo registravimo į JAR ir registrų centro mokestis už įmonės registravimą, ir notaro išlaidos už įstatų patvirtinimą (pagal šią priemonę lėšos konsultantams yra netinkamos finansuoti):** |
|  | MB steigimas | MB „Auto Diagnostics“ | **32,51** |
|  | MB steigimas | MB „Gedjuta“ | **32,51** |
|  | MB steigimas | MB „Roksena“ | **32,51** |
|  | MB steigimas | MB „Ramuma“ | **32,51** |
|  | MB steigimas | MB „Vitlena“ | **32,51** |
|  | MB steigimas | MB „Plienroka“ | **67,83** |
|  | MB steigimas | MB „Rikosta“ | **32,51** |
|  | UAB steigimas | UAB „ET cargo“ | **29,34** |
|  | MB steigimas | MB „Roktransporta“ | **135,96** |
|  | UAB steigimas | UAB „Kikimara“ | **29,34** |
|  | MB steigimas | MB „Ramunta“ | **32,51** |
|  | MB steigimas | MB „Ievos grožio studija“ | **73,58** |
|  | Asociacijos steigimas | Asociacija „Mūsų Jūžintai“ | **169,28** |
|  | MB steigimas | MB „Daugvisa“ | **31,92** |
|  | UAB steigimas | UAB „Žydrynė“ | **29,34** |
|  | MB steigimas | MB „Modveža“ | **125,27** |
|  | MB steigimas | MB „Exauta“ | **120,00** |
|  | **IŠ VISO:** | **1039,43** |
| **4.** | **4.4.4. iki 50 proc. žemės, žemės nuomos arba nekilnojamojo turto mokesčio (mokesčio lengvatą pasirenka pati įmonė) kompensavimas už paskutinį mokestinį laikotarpį;** |
|  | Žemės nuomos mokesčio kompensavimas | UAB „Folteka“ | **297,16** |
|  | Žemės nuomos mokesčio kompensavimas | UAB „Kuksis“ | **851,90** |
|  | Nekilnojamo turto mokesčio išlaidų kompensavimas | UAB „Duguva“ | **615,00** |
|  | Žemės nuomos mokesčio kompensavimas | UAB „Transrada“ | **335,40** |
|  | Žemės nuomos mokesčio kompensavimas | UAB „Lašų duona“ | **576,00** |
|  | Žemės mokesčio kompensavimas | UAB „Berauta“ | **92,00** |
|  | Žemės nuomos mokesčio kompensavimas | J.Pavilonienės IĮ | **298,90** |
|  | **IŠ VISO:** | **3066,36** |
| **5.** | **4.4.5. specialiųjų mokymo kursų, seminarų, konsultacijų išlaidų kompensavimas. Finansavimas skiriamas trumpalaikiams (ne ilgesniems kaip vieno mėnesio trukmės) darbuotojų, įmonės savininkų ar individualia veikla užsiimančių asmenų mokymams, siekiant suteikti ir (ar) tobulinti jų profesinius gebėjimus, žinias ir įgūdžius.** |
|  | Ilgalaikio makiažo kvalifikacijos kėlimo mokymai | UAB „Upės spektras“ | **350,00** |
|  | Kvalifikacijos kėlimo kursų išlaidų kompensavimas | UAB „Rokiškio apdaila“ | **380,00** |
|  | Vairuotojų mokytojų ir vairavimo instruktorių kvalifikacijos tobulinimo kursų išlaidų kompensavimas | UAB „Jonroka“ | **100,00** |
|  | C, CE kategorijos mokymo kursų išlaidų kompensavimas | UAB „Montaba“ | **384,00** |
|  | Kvalifikacijos tobulinimo kursų išlaidų kompensavimas | UAB „Geo optimus“ | **150,00** |
|  | **IŠ VISO:** | **1364,00** |
| **6.** | **4.4.6. rajono smulkių ir vidutinių verslo subjektų dalyvavimas parodose, mugėse ar verslo misijoje Lietuvoje ar užsienyje dalinis išlaidų kompensavimas. Finansavimo lėšos gali būti skiriamos tik faktiškai patirtoms dalyvavimo parodoje išlaidoms: registracijos mokesčiui, parodinio ploto nuomai, stendo dizainui ir įrangai; papildomai stendų įrangai ir paslaugoms; reklamos paslaugoms (reklaminiams spaudiniams, įrašui kataloge); muitinės tarpininko paslaugoms ir krovos darbams; parodos eksponatų draudimui;** |
|  | Dalyvavimo parodoje išlaidų kompensavimas | UAB „Lašų duona“ | **382,90** |
|  | **IŠ VISO:** | **382,90** |
| **7.** | **4.4.8. asocijuotų rajono verslo organizacijų, bendradarbystės centro „Spiečius“ parengtų projektų bei programų, gerinančių rajono verslo aplinką, išlaidų dalinis finansavimas;** |
|  | Renginio „Rokiškio verslo aitvarų apdovanojimai 2021“ išlaidų kompensavimas | VŠĮ „Panevėžio verslo konsultacinis centras“ (BC „Spiečius“ Rokiškyje administratorius ) | **3000,00** |
|  | **IŠ VISO:** | **3000,00** |
| **8.** | **4.4.11. kilnojamojo ilgalaikio materialiojo ir nematerialiojo turto, kurio vertė ne mažesnė nei 500 Eur įsigijimas, išskyrus patalpų/pastatų remonto išlaidas ir/ar įrangą, išvardintą 4.8 punkte, įmonės išlaidoms, patirtoms pradedant arba plečiant veiklą, kompensuoti, kai vienai įmonei kompensuojama iki 50 proc. išlaidų už įrangos ir kitų prekių įsigijimą;** |
|  | Kondicionierius | MB „Miško mėlynė“ | **250,00** |
|  | 3D Skeneris | MB „Dentesa“ | **1800,00** |
|  | Krautuvo įsigijimas | UAB „Bajorkasis“ | **1800,00** |
|  | Krosnis su priedais įsigijimas | UAB „Artėjus“ | **1800,00** |
|  | Vilkiko įsigijimas | MB „Ramuma“ | **2076,90** |
|  | Kompiuterio įsigijimas | MB „Vaitėras“ | **283,00** |
|  | Puspriekabių įsigijimas | UAB „Vikajaus Statyba“ | **1366,71** |
|  | Kosmetologinio stalo įsigijimas | UAB „Aplinkos broliai“ | **497,35** |
|  | Poliravimo staklių, dviejų kolonų keltuvo, ratų balansavimo staklių, išviršinio žirklinio keltuvo įsigijimas | UAB „Trečias brolis“ | **2100,00** |
|  | Sunkvežimio įsigijimas | UAB „Rytkirta“ | **2100,00** |
|  | Diagnostinės įrangos su priedais įsigijimas | MB „Riksus“ | **660,00** |
|  | Puspriekabės įsigijimas | UAB „Transvertum“ | **2205,00** |
|  | Koncertinės garso sistemos ir jų priedų, DJ įrangos, kolonėlių ir priedų įsigijimas | MB „Alchemikai“ | **2030,00** |
|  | Smėliavimo aparato, freoninio sausintuvo, ventiliatoriaus įsigijimas | MB „Metorolis“ | **1250,00** |
|  | Dantų balinimo aparato įsigijimas | UAB „Rokiškio odontologijos klinika“ | **385,00** |
|  | Montavimo ir balansavimo staklių įsigijimas | UAB „Montaba“ | **1379,00** |
|  | Kepyklos įrangos įsigijimo išlaidų kompensavimas | UAB „Everena“ | **2400,00** |
|  | Vejos traktoriaus įsigijimas | UAB „Rokirta“ | **2100,00** |
|  | Kompiuterio įsigijimas | UAB „Rokagra“ | **268,59** |
|  | Kompiuterių, serverio, surnkamų ekranų įsigijimas | VŠĮ „Baltas ekranas“ | **2699,10** |
|  | Puspriekabės įsigijimas | MB „Naša“ | **2400,00** |
|  | Vilkiko įsigijimas | MB „Transvelka“ | **894,00** |
|  | Automatinio glaistymo siūlių surinkimo įrenginio ir dažymo-glaistymo apšvietimo specialios sistemos įsigijimas | MB „Apdaila plius“ | **1559,94** |
|  | Transporo priemonės įsigijimas | Rokiškio tautodailininkų asociacija | **2100,00** |
|  | **IŠ VISO:** | **36404,59** |
| **9.** | **4.4.12. patalpų nuomos mokesčio apmokėjimas ne vėliau kaip prieš 18 mėnesių nuo paraiškos pateikimo dienos įsteigtoms įmonėms rokiškio rajone; patalpų nuomos kompensacija taikoma už 12 mėnesių, skaičiuojant nuo paraiškos pateikimo dienos, vieno kvadratinio metro patalpų nuomos kaina neturi viršyti 4 Eur;** |
|  | Patalpų nuomos išlaidų kompensavimas | MB „Riksus“ | **389,65** |
|  | Patalpų nuomos ir komunalinių mokesčių kompensavimas | N. Janonio IĮ | **1372,60** |
|  | Patalpų nuomos išlaidų kompensavimas | UAB „Laisvas vėjas“ | **1800,00** |
|  | Patalpų nuomos ir komunalinių mokesčių kompensavimas | UAB „Senas grafas plius“ | **1742,06** |
|  | Patalpų nuomos ir komunalinių mokesčių kompensavimas | IĮ „Virgintėja“ | **394,24** |
|  | Patalpų nuomos ir komunalinių mokesčių kompensavimas | MB „Ievos grožio studija“ | **387,24** |
|  | Patalpų nuomos ir komunalinių mokesčių kompensavimas | UAB „Sidabrina“ | **1148,68** |
|  | Subnuomos ir komunalinių mokesčių kompensavimas | UAB „Gėlės Rokiškyje“ | **1072,96** |
|  | **IŠ VISO:** | **8307,43** |
| **10.** | **4.4.13. naujų darbo vietų\* sukūrimui, kompensuojant socialinio draudimo mokestį ne daugiau kaip 3 naujai įdarbintiems darbuotojams, ir ne ilgesniam, kaip 6 mėnesių laikotarpiui;** |
|  | Naujos darbo vietos sukūrimas kompensuojant socialinio draudimo mokestį | UAB „Rokagra“ | **640,44** |
|  | **IŠ VISO:** | **640,44** |
| **11.** | **4.4.14. verslo planų, investicinių projektų ir paraiškų gauti finansinę Europos Sąjungos struktūrinių ar kitų fondų paramą rengimo išlaidoms kompensuoti smulkiojo ir vidutinio verslo subjektams; finansavimas skiriamas konsultantų ir ekspertų atliktų paslaugų (verslo plano arba investicinio projekto rengimo, paramos programos, į kurią kreipiamasi dėl projekto finansavimo, nustatytos formos paraiškos parengimo ir kitų privalomųjų dokumentų rengimo) išlaidoms kompensuoti;** |
|  | Projekto paraiškos paruošimo išlaidų kompensavimas | IĮ „Hexsol“ | **500,00** |
|  | Investicinių projektų paraiškų pildymo išlaidų kompensavimas | UAB „Lašų duona“ | **540,00** |
|  | Projekto paraiškos paruošimo išlaidų kompensavimas | MB „Transbazė“ | **490,00** |
|  | **IŠ VISO:** | **1530,00** |
| **12.** | **4.4.15. informacinių, reklaminių leidinių parengimo ir leidybos bei kitų reklamos priemonių išlaidoms padengti;** |
|  | Reklaminio stendo projektavimo ir gamybos darbų išlaidų kompensavimas | MB „Kepi verdi“ | **500,00** |
|  | Reklaminių priemonių išlaidų kompensavimas | J. Banienės IĮ | **320,00** |
|  | Įmonės reklamos išlaidų kompensavimas | MB „Greitveža“ | **171,98** |
|  | Įmonės reklamos išlaidų kompensavimas | UAB „Jonroka“ | **80,00** |
|  | Google ir skelbiu.lt reklamos išlaidų kompensavimas | UAB „GeoTikslumas“ | **1912,44** |
|  | Reklamos priemonių kompensavimas | UAB „Gamus“ | **338,00** |
|  | Reklamos išlaidų kompensavimas | MB „WFMA“ | **1075,38** |
|  | Įmonės reklamos išlaidų kompensavimas | MB „Metorolis“ | **170,00** |
|  | Asociacijos reklamos išlaidų kompensavimas | Asociacija „Mūsų Jūžintai“ | **123,00** |
|  | Reklamos išlaidų kompensavimas | MB „WFMA“ | **329,34** |
|  | Reklamos išlaidų kompensavimas | UAB „Žydrynė“ | **246,76** |
|  | Reklamos išlaidų kompensavimas | UAB „Geo optimus“ | **84,00** |
|  | Reklamos išlaidų kompensavimas | MB „Aisika“ | **90,07** |
|  | **IŠ VISO:** | **5440,97** |
| **13.** | **4.4.16. įrangos draudimas dalyvaujant Užimtumo tarnybos prie Socialinės apsaugos ir darbo ministerijos vykdomose programose, kompensuojamos nupirktos įrangos pirmųjų metų draudimo išlaidos;** |
|  | Verslo turto draudimas | MB „Miško mėlynė“ | **95,53** |
|  | Įmonės draudimo išlaidų kompensavimas | J. Banienės IĮ | **99,00** |
|  | Įmonės transporto draudimo išlaidų kompensavimas | MB „Greitveža“ | **428,14** |
|  | Įmonės draudimo išlaidų kompensavimas | MB „Ievos grožio studija“ | **38,17** |
|  | Įmonės turto draudimo išlaidų kompensavimas | MB „Metorolis“ | **50,00** |
|  | Įmonės turto draudimo išlaidų kompensavimas | MB „Roktransporta“ | **499,00** |
|  | **IŠ VISO:** | **1209,84** |
| **14.** | **4.4.17. subsidija verslo idėjai įgyvendinti** |
|  | Naujų ir senų pastatų šiltinimas ekovata | Giedrius Smalskys | **3000,00** |
|  | Švenčių ir laisvalaikio studija šeimoms | Raminta Katinauskienė | **3000,00** |
|  | „Mokslo klubas“ – vaikų popamokinės veiklos erdvė | Loreta Sagaitienė | **3000,00** |
|  | **IŠ VISO:** |  | **9000,00** |
|  | **IŠ VISO SKIRTA VERSLO SUBJEKTAMS REMTI: 74965,62** |

Vadovaujantis Valstybinio socialinio draudimo fondo valdybos prie Socialinės apsaugos ir darbo ministerijos internetinėje svetainėje <http://draudejai.sodra.lt/draudeju_viesi_duomenys/>

„informacija apie draudėjo viešus duomenis“ pažymomis (2021-12-31), Rokiškio rajono savivaldybės smulkaus ir vidutinio verslo plėtros programos lėšomis 2021 m. paremtose įmonėse Rokiškio rajone viso dirbo 464 asmenys.

# Lėšų, skirtų SVV plėtros programai statistika (2010-2021 m.)

**2010-2021 m. gautų ir svarstytų paraiškų apžvalga**

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS 2021 METŲ VEIKLOS IR LĖŠŲ PANAUDOJIMO ATASKAITOS PATVIRTINIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Šio sprendimo projekto tikslas – atsiskaitymas Rokiškio rajono savivaldybės tarybos nariams už Smulkaus ir vidutinio verslo plėtros programos veiklą ir panaudotas lėšas, skirtas programai iš savivaldybės biudžeto 2021 m.

**Teisinio reguliavimo nuostatos.**

Rokiškio rajono savivaldybės tarybos 2021 m. liepos 30 d. sprendimas Nr. TS-159 „Dėl Rokiškio rajono verslo plėtros komisijos patvirtinimo“ 3.7.4. punktas.

**Sprendimo projekto esmė.**

Sprendimo projekte pateikiama informacija apie Rokiškio rajono savivaldybės smulkaus ir vidutinio verslo plėtros programos vertinimo komisijos veiklą ir lėšų panaudojimą už 2021 metus.

2021 m. Rokiškio rajono savivaldybės smulkaus ir vidutinio verslo plėtros programai Rokiškio rajono savivaldybės taryba skyrė 75000 Eur, panaudota 74965,62 Eur. SVV plėtros programos vertinimo komisija svarstė 115 paraiškų. Rokiškio rajono savivaldybės inicijuota programa parėmė 69 verslo subjektus: 32 uždarąsias akcines bendroves (2020 m. parama suteikta 30), 1 asmenį (2020 m. – 5 asmenis), vykdantį individualią veiklą, 27 mažąsias bendrijas (2020 m. – 23 mažąsias bendrijas), 2 viešąsias įstaigas, 5 individualias įmones, 2 asociacijas ir 3 fizinius asmenis.

Programos ataskaitai 2022-01-11 posėdyje pritarė Rokiškio r. verslo plėtros komisija.

**Laukiami rezultatai.**

Rokiškio rajono gyventojai sužinos apie Rokiškio rajone smulkaus ir vidutinio verslo subjektams teiktą paramą bei apie tikslingą lėšų panaudojimą 2021 m., naujai įsikūrusias įmones, teikiamas paslaugas ir galimybę patiems pradėti arba plėsti verslą, kreiptis paramos. Įmonės, plėsdamos savo veiklą, teikdamos naujas paslaugas, sukuria ir naujas darbo vietas ne tik sau, bet ir įdarbina darbuotojus, tai mažina nedarbo lygį rajone. Be to, verslo subjektai sumoka į valstybės ir savivaldybės biudžetą jiems priklausančius mokesčius, kurie vėliau perskirstomi rajono savivaldybei.

**Finansavimo šaltiniai ir lėšų poreikis**.

Sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyr. specialistė Reda Ruželienė